Diari Oficial de la Generalitat Valenciana


Sumari del DOGV 6673, del 19-12-2011 (2011/12107)

DECRET 194/2011, de 16 de desembre, del Consell, pel qual es modifica el Decret 35/1986, de 10 de març, de creació de la Distinció de la Generalitat al Mèrit Cultural.
-----------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/2011/12/16/194/dof/vci/html**

### Dades del document

Número de DOGV
:   6673

Data del DOGV
:   19-12-2011

Secció del DOGV
:   I. DISPOSICIONS GENERALS

Número del document
:   2011/12279


Data del document
:   16-12-2011

Organisme emissor
:   Presidència de la Generalitat

Tipus de document
:   Decret

Anàlisi jurídica

 Descriptors 

:   * distinció honorífica
    * política cultural
    * legislació
    * premi cultural

DECRET 194/2011, de 16 de desembre, del Consell, pel qual es modifica el Decret 35/1986, de 10 de març, de creació de la Distinció de la Generalitat al Mèrit Cultural. [2011/12996]  
Preàmbul  
  
La Distinció de la Generalitat al Mèrit Cultural es va establir per mitjà del Decret 35/1986, aprovat pel Consell en la reunió del dia 10 de març, amb la finalitat de guardonar les persones físiques que presten rellevants servicis a la Comunitat Valenciana en els diversos àmbits culturals.   
Amb la modificació introduïda a través del Decret 190/2003, de 3 d'octubre, del Consell, la possibilitat de distingir les activitats meritòries de caràcter cultural es va fer extensiva a les entitats i col·lectius que destaquen per la seua contribució al manteniment, el desenrotllament i la difusió de la cultura valenciana en les distintes facetes.  
De conformitat amb l'expressada normativa, la concessió de la Distinció de la Generalitat al Mèrit Cultural comporta una percepció econòmica, actualment xifrada en 12.020,24 euros, que en el cas de les persones físiques guardonades té caràcter anual i benefici vitalici, mentres que les entitats i els col·lectius distingits reben este import, exclusivament, l'any del seu atorgament.  
La present revisió normativa té com a finalitat suprimir la compensació pecuniària vinculada a l'atorgament de la Distinció de la Generalitat al Mèrit Cultural, amb l'objecte de generalitzar el caràcter honorífic i no retribuït de les distincions que concedix el Consell i el seu president.  
Per tot això, a proposta conjunta de la consellera de Presidència i de la consellera de Turisme, Cultura i Esport, i amb la deliberació prèvia del Consell, en la reunió del dia 16 de desembre de 2011,   
  
  
DECRETE  
  
Article únic. Modificació normativa  
Se suprimix l'article 4 del Decret 35/1986, de 10 de març, del Consell, pel qual es va crear la Distinció de la Generalitat al Mèrit Cultural.  
  
  
Disposició addicional  
  
Única. Remissions competencials  
Les mencions al conseller de Cultura, Educació i Ciència contingudes en el Decret 35/1986, de 10 de març, del Consell, pel qual es va crear la Distinció de la Generalitat al Mèrit Cultural, s'entendran fetes al/a la titular de la conselleria amb competències en matèria de cultura.  
  
  
  
Disposició transitòria  
  
Única. Règim transitori  
La present modificació s'aplicarà a les Distincions de la Generalitat al Mèrit Cultural que es concedisquen a partir de l'entrada en vigor d'este decret.  
Les persones físiques que tenen concedida la Distinció de la Generalitat al Mèrit Cultural d'acord amb la normativa anterior continuaran percebent anualment, i amb caràcter vitalici, la dotació econòmica establida en aquella.  
  
  
  
Disposició final  
  
Única. Entrada en vigor  
Este decret entrarà en vigor l'endemà de la seua publicació en el Diari Oficial de la Comunitat Valenciana.  
  
València, 16 de desembre de 2011  
  
El president de la Generalitat,  
ALBERTO FABRA PART  
  
La consellera de Presidència,  
PAULA SÁNCHEZ DE LEÓN GUARDIOLA  
  
La consellera de Turisme, Cultura i Esport,  
LOLA JOHNSON SASTRE


Còpia Permalink ELI